CPF โบรกฯชี้ African Swine ในเวียดนามกระทบระยะสั้นโบรกฯแนะซื้อเป้า 29 บ.
CPF โบรกฯชี้ African Swine ในเวียดนามกระทบระยะสั้นโบรกฯแนะซื้อเป้า 29 บ.
12 เม.ย. 2562

บล.เคทีบี (ประเทศไทย) ระบุในบทวิเคราะห์วันนี้(12 เม.ย.62) ว่า บริษัท เจริญโภคภัณฑ์อาหาร จำกัด (มหาชน) หรือ CPF  หลังจากได้เข้าประชุมนักวิเคราะห์ และคาดว่าในไตรมาส 1/62 CPF จะมีกำไรสุทธิที่ 3.3 พันล้านบาท +9%เทียบช่วงเดียวกันของปีก่อน, +99% เทียบไตรมาสก่อนหน้ามองสอดคล้องกับผู้บริหาร โดยราคาหมูและไก่ปรับตัวดีขึ้น
ในส่วนของ African Swine ในเวียดนาม ทาง CPF ที่สามารถควบคุมสถานการณ์ได้มีโอกาสกลับมาเป็นผู้ชนะในระยะยาว ในระยะสั้นอาจเกิดการ panic ในการบริโภคเนื้อหมูและทำให้ราคาหมูปรับลดลง แต่มองว่าในระยะยาวการควบคุมการระบาดจะเริ่มทำได้ดีขึ้น จึงมองว่าราคาหมูในเวียดนามจะมีการแกว่งตัวไปประมาณ 4-5 เดือนก่อนที่จะสูงขึ้นในที่สุดเพราะการขาดแคลนหมูหลังโรคระบาด
ทั้งนี้ตั้งแต่ต้นปี 62 ราคาหุ้นมีการอ่อนตัวลงจากความกังวลเรื่อง African swine อย่างไรก็ตาม มองว่า CPF จะเป็น winner ในธุรกิจสุกรจากระบบการเลี้ยงที่ดีและราคาหุ้นมีโอกาสฟื้นตัวขึ้นในระยะยาว คงคำแนะนำ “ซื้อ” CPF อิง SOTP ที่ 29.00 บาท